OpenLLM-France/wikimedia huggingface dataset:
# Menhir partit d'Er Grah

El gran menhir partit d'Er Grah (en bretó: Men ar hroëc'h) és el monòlit més alt de la prehistòria occidental. Situat en la comuna de Locmariaquer a la Bretanya (estat francés). Forma part del conjunt megalític de Locmariaquer, al costat del dolmen de la Table de Marchand i el túmul d'Er Grah.

## Característiques

Feia aproximadament 20 m de llarg i actualment està trencat en quatre parts. Quan s'erigí al 4500 ae feia uns 18,5 m d'alçària sobre el sòl. Pesa unes 280 tones. Fou tallat i transportat des de diversos quilòmetres al lloc on s'emplaçà, però no se sap encara amb quines tècniques es feu aquest trasllat. Es creu que per aixecar-lo s'emprà una rampa de terra, bolcaren el menhir en una fossa i l'alçaren amb palanques. Una vegada aixecat, el poliren amb talles de quars per donar-li l'aspecte actual. A l'emplaçament, on hi ha altres 18 fosses, es col·locarien altres menhirs formant una filera.

## Cronologia

El conjunt s'alçà al 4500 ae aproximadament. Fou enderrocat entre el 4300 i el 4200 ae, i se'n desconeix el motiu. Se'n barallen dues teories: la caiguda a causa d'un terratrèmol, o per voluntat dels pobladors de l'època.

## Funció

No se'n sap, però segons el professor Alexander Thom el lloc pot haver servit com un marcador lunar, amb què la gent de l'època podria haver calculat el cicle lunar de 18,6 anys observant les pedres des de les posicions dels voltants. A més, Thom va predir la localització de diferents jaciments arqueològics a partir de la seua hipòtesi.

## Galeria d'imatges

* Esquema del gran menhir d'Er Grah
* Rèplica del possible alineament dels menhirs de Locmariaquer
* Gran menhir partit d'Er Grah

## Referències

* ↑ «Díptic del "Site des mégalithes de Locmariaquer"». Arxivat de l'original el 14 de novembre de 2012. [Consulta: 30 juliol 2015].
* ↑ «Ancient-wisdom.co.uk». Arxivat de l'original el 24 de juny de 2013. [Consulta: 30 juliol 2015].

## Bibliografia

* https://web.archive.org/web/20121114171913/http://www.monuments-nationaux.fr/fichier/m_docvisite/29/docvisite_fichier_17b.locmariaquer.ÉS.pdf.
* https://web.archive.org/web/20130624150531/http://ancient-wisdom.co.uk/francelegrandmenhir.htm.
# Monts

«Monts» té aquests significats:
* Monts, sinònim de massís, secció de l'escorça terrestre, que està demarcada per falles o fissures, en àrees rocoses, o en materials sòlids
* Monts, sinònim de serralada, sistema muntanyós format per un conjunt de serres que manté una determinada alineació estructural i morfològica, més llarg que ample
* Monts (Alta Garona), municipi del departament francès de l'Alta Garona (regió d'Occitània, França)
* Mònts (Erau), poble occità del Llenguadoc a la part septentrional del departament de l'Erau (regió d'Occitània, França)
* Monts (Gard), municipi al departament del Gard (regió d'Occitània)
* Monts (Indre i Loira), municipi al departament de l'Indre i Loira (regió de Centre - Val del Loira, França)
* Monts (Oise), municipi al departament d'Oise (regió dels Alts de França)
* Monts-en-Bessin, municipi al departament del Pas de Calais (Alts de França)
* Monts-sur-Guesnes, municipi al departament de la Viena (regió de Nova Aquitània, França)
* Monts-en-Ternois, municipi al departament del Pas de Calais (Alts de França)
* Cantó de Monts-sur-Guesnes, cantó al districte de Châtellerault del departament de la Viena (Nova Aquitània)
* Saint-Germain-et-Mons, municipi al departament de la Dordonya (Nova Aquitània)
* Trois-Monts, municipi al departament de Calvados (regió de Normandia, França)
# Meri Davitaixvili

Meri (Mariam) Xalvas assuli Davitaixvili, georgià: მერი (მარიამ) შალვას ასული დავითაშვილი, rus: Мери Шалвовна Давиташвили, Meri Xalvovna Davitaixvili (13 de març de 1924, Tbilisi - 17 de febrer de 2014) fou una compositora georgiana Artista del Poble de l'RSS de Geòrgia (1979) i Premi estatal Xota Rustaveli (1981).
El 1946 es va graduar al Conservatori Estatal Vano Saradjixvili a Tbilissi (a la classe de composició d'Andria Balantxivadze). El 1968-1992 va ser secretària de la Unió de Compositors de Geòrgia i membre de la Comissió d'Auditoria de la Unió de Compositors Soviètics. Sota el seu lideratge, es van celebrar regularment setmanes de música infantil. Des de 1973 fou professora al Conservatori de Tbilissi. Fou fructífera en el camp de la música infantil. Va escriure dues òperes infantils: "Kajana" (1965, posada en escena el 1966) i "Natsarkekia" (1972). "Tsuna i Tsrutsuna", "Puça i formiga", "Sataguri", etc.), dues suites orquestrals ballet "Per a les noces del sol" (1954), música simfònica, de cambra, instrumental i coral, música per a actuacions dramàtiques, cinc romances sobre poemes d'Anna Kalandadze i molt més. Fou guardonada amb l'Ordre del Mèrit (1997).
Va morir el 17 de febrer de 2014, als 89 anys.

## Notes

* ↑ (rus) ДАВИТАШВИ'ЛИ Мария (Мэри) Шалвовна
* ↑ (rus) Breu biografia
* ↑ (georgià) Ha mort la compositora Meri Davitaixvili

## Referències

* (georgià) Breu biografia i foto
* (georgià) El somni sense complir de Meri Davitaixvili
* (georgià) Entrevista
* (rus) Biografia al persons-info.com
* (rus) Biografia al web kino.teatr.ru
* (rus) Biografia al web dic.academic.ru
# Mont Heng (Shanxi)

El mont Heng (Tradicional: 恆山; Simplificat: 恒山; Pinyin:Héng Shān) és una de les cinc muntanyes sagrades del taoisme. Es troba a la província de Shanxi. Amb els seus 2.017 m d'altitud és un dels cims més alts de la Xina interior o històrica. Se l'anomena de vegades Muntanya del Nord, per distingir-la de la Muntanya del Sud, que té també el nom de muntanya Heng i es troba a la província de Hunan.

## Història i temples

Com les altres muntanyes sagrades taoístes,el mont Heng es considera un lloc sagrat des de la Dinastia Zhou. Per la seva situació en el nord del país, durant molt de temps va ser de difícil accés per als pelegrins xinesos. Per aquest motiu pot-ser no és tan important com les altres muntanyes taoístes.

## Referències

* http://www.pureinsight.org/node/1653
* Goossaert, Vincent en la The Encyclopedia of Taoism A-Z, edited by Fabizio Pregadio, New York, 2008, pags 481-482.

## Enllaços externs

* http://www.travelblog.org/Asia/China/Shanxi/Datong/blog-442919.html
* http://www.chinatouronline.com/china-travel/datong/datong-attractions/North-Mt.-Heng_979.html Arxivat 2010-07-15 a Wayback Machine.
* http://www.bibliotecapleyades.net/mapas_sagrados/esp_mapassagrados_china.htm
38° 35′ N, 112° 54′ E﻿ / ﻿38.583°N,112.900°E﻿ / 38.583; 112.900
# Mont Heng (Hunan)

La muntanya Heng (en xinès: 衡山, pinyin: Héng Shān) és una de les cinc muntanyes sagrades del taoisme de la Xina. És coneguda també com la Muntanya del Sud i com Nan Yue. Està situada a la província de Hunan, 160 km al sur de la capital, Changsha. En realitat, la muntanya Heng és una serralada amb 72 pics i 150 km de longitud que s'estén entre Hengyang i Changsha. El cim més alt, el pic Zhurong, té 1.290 m. La humitat que ascendeix del riu Xiang corona de forma gairebé permanent la muntanya de núvols.

## Els temples

Són destacables el temple de Zhusheng Si, un monestir budista del segle viii, el petit temple de pedra de Zhurong Gong, dedicat a Zhu Rong, ancestre mític que es va convertir en déu del foc i, sobretot, el Gran Temple de la Mont Heng, als peus de la muntanya i al nord del vell poble de Hengshan. Aquest últim és el temple més gran de la muntanya i el més gran de tots els que hi ha a les cinc muntanyes sagrades. Té forma de palau i forma part del "Mount Heng National Key Tourist Resort Zone".

## Referències

* http://whc.unesco.org/en/tentativelists/5336/
* http://whc.unesco.org/en/list/1305/
* Goossaert, Vincent en la The Encyclopedia of Taoism A-Z, edited by Fabizio Pregadio, New York, 2008, págs 481-482.

## Enllaços externs

* http://www.pureinsight.org/node/1595
* http://library.thinkquest.org/20443/hunan.html Arxivat 2010-04-29 a Wayback Machine.
* http://en.chinahotel.com.cn/chinahotels_scenic_detail.php?scenic_no=381 Arxivat 2016-03-04 a Wayback Machine.
27° 25′ N, 113° 5′ E﻿ / ﻿27.417°N,113.083°E﻿ / 27.417; 113.083
# Moscow

* No s'ha de confondre amb Moscou.
«Moscow» té aquests significats:
* Moscow (Idaho)
* Moscow (Kansas)
* Moscow (Maine)
* Moscow (Ohio)
* Moscow (Tennessee)
* Moscow Mills, població dels Estats Units a l'estat de Missouri.
# Montheries

Montheries és un municipi francès situat al departament de l'Alt Marne i a la regió del Gran Est. L'any 2007 tenia 72 habitants.

## Demografia
### Població

El 2007 la població de fet de Montheries era de 72 persones. Hi havia 32 famílies de les quals 12 eren unipersonals (8 homes vivint sols i 4 dones vivint soles), 8 parelles sense fills i 12 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 50 habitatges, 33 eren l'habitatge principal de la família, 7 eren segones residències i 10 estaven desocupats. 49 eren cases i 1 era un apartament. Dels 33 habitatges principals, 29 estaven ocupats pels seus propietaris, 3 estaven llogats i ocupats pels llogaters i 1 estava cedit a títol gratuït; 1 tenia dues cambres, 2 en tenien tres, 5 en tenien quatre i 25 en tenien cinc o més. 27 habitatges disposaven pel capbaix d'una plaça de pàrquing. A 16 habitatges hi havia un automòbil i a 13 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Montheries el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 4 |
| 4 | 75 a 79 | 0 |
| 0 | 70 a 74 | 0 |
| 0 | 65 a 69 | 4 |
| 4 | 60 a 64 | 4 |
| 4 | 55 a 59 | 0 |
| 0 | 50 a 54 | 4 |
| 8 | 45 a 49 | 4 |
| 4 | 40 a 44 | 0 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 37 persones, 23 eren actives i 14 eren inactives. De les 23 persones actives 22 estaven ocupades (12 homes i 10 dones) i 1 aturada (1 home). De les 14 persones inactives 5 estaven jubilades, 1 estava estudiant i 8 estaven classificades com a «altres inactius».

### Activitats econòmiques

Dels 6 establiments que hi havia el 2007, 2 eren d'empreses extractives, 1 d'una empresa de construcció i 3 d'empreses de comerç i reparació d'automòbils.
L'únic servei als particulars que hi havia el 2009 era una lampisteria.
L'any 2000 a Montheries hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Montheries a l'INSEE.
* Évolution et structure de la population Fitxa amb el detall de dades de Montheries a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Motor de programari

Un motor de programari és un programa d'ordinador que genera codi font o codi de marques que, al seu temps, esdevé l'entrada a un altre procés informàtic. L'analogia és la d'un procés que és seguit per un altre procés, amb el codi de programa sent cremat a manera de combustible. Un motor de programari difereix d'altres processos informàtics en què d'altres processos generen dades, no el codi executat simultàniament. Un exemple de motor pot ser el motor de la wikipedia, que serveix codi HTML al navegador. A més un motor de programari difereix dels dimonis en què aquests s'executen en background esperant respondre a events, com peticions a pàgines web.

## Vegeu també

* Motor de cerca
* Motor de videojoc
# Muralles de Dubrovnik

Les muralles de Dubrovnik (Croàcia) són una construcció monumental feta entre els segles xiii i xvi, de més de dos quilòmetres de longitud i vint-i-cinc metres d'alçària, que rodegen la ciutat vella, abans Ragusa, i la varen protegir durant el seu període d'independència, dels atacs exteriors. Disposa de 16 torres, les principals de les quals són la torre Minčeta, al punt més alt, la torre Bokar, al franc esquerre de la banda de mar, la de Sveti Ivan (Sant Joan), al flanc dret (i esquerra del port), i la de Sveti Luka (Sant Lluc) al flanc dret del port. Es complementa amb dues fortaleses separades: Lovrijenac, al flanc esquerre de la banda de mar, separada de les muralles per una cala, i la de Revelin, protegint l'entrada per Ploče.
# Muralles de Coll de Nargó

Les Muralles de Coll de Nargó és una obra de Coll de Nargó (Alt Urgell) declarada Bé Cultural d'Interès Nacional.

## Descripció

De les antigues muralles de Coll de Nargó es conserven restes d'alguna porta d'entrada, a la part més antiga del poble, situat sobre rocam. Un dels portals estava situat al començament de l'actual carrer del Roser, i un altre, al final d'aquest mateix carrer donant a la plaça del Cap del Roc. Les cases feien cos amb les muralles.

## Referències

* ↑ «Muralles de Coll de Nargó». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 30 octubre 2018].

## Enllaços externs

* «Muralles de Coll de Nargó». Inventari del Patrimoni Arqueològic i Paleontològic de Catalunya. Direcció General del Patrimoni Cultural de la Generalitat de Catalunya.
# Montgommery

* No s'ha de confondre amb Montgomery.
«Montgommery» té aquests significats:
* Montgommery (llinatge), important nissaga normanda originària del departament de Calvados
* Comtat de Montgommery
* Sainte-Foy-de-Montgommery a Calvados
* Saint-Germain-de-Montgommery a Calvados
# Morro Vicent

El Morro Vicent és una muntanya de 268 metres que es troba al municipi de la Granja d'Escarp, a la comarca catalana del Segrià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Montoillot

Montoillot és un municipi francès, situat al departament de la Costa d'Or i a la regió de Borgonya - Franc Comtat. L'any 2007 tenia 70 habitants.

## Demografia
### Població

El 2007 la població de fet de Montoillot era de 70 persones. Hi havia 28 famílies, de les quals 8 eren unipersonals (8 homes vivint sols), 12 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 51 habitatges, 32 eren l'habitatge principal de la família, 14 eren segones residències i 5 estaven desocupats. 49 eren cases i 1 era un apartament. Dels 32 habitatges principals, 26 estaven ocupats pels seus propietaris i 6 estaven llogats i ocupats pels llogaters; 1 tenia una cambra, 1 en tenia dues, 2 en tenien tres, 11 en tenien quatre i 17 en tenien cinc o més. 27 habitatges disposaven pel capbaix d'una plaça de pàrquing. A 12 habitatges hi havia un automòbil i a 18 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Montoillot el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 4 | 80 a 84 | 0 |
| 0 | 75 a 79 | 4 |
| 4 | 70 a 74 | 0 |
| 4 | 65 a 69 | 0 |
| 0 | 60 a 64 | 0 |
| 8 | 55 a 59 | 0 |
| 0 | 50 a 54 | 4 |
| 4 | 45 a 49 | 4 |
| 4 | 40 a 44 | 0 |
| 0 | 35 a 39 | 8 |
| 0 | 30 a 34 | 0 |
| 0 | 25 a 29 | 0 |
| 4 | 20 a 24 | 0 |
| 4 | 15 a 19 | 0 |
| 0 | 10 a 14 | 8 |
| 4 | 5 a 9 | 4 |
| 0 | 0 a 4 | 4 |

## Economia

El 2007 la població en edat de treballar era de 51 persones, 35 eren actives i 16 eren inactives. De les 35 persones actives 30 estaven ocupades (14 homes i 16 dones) i 5 estaven aturades (3 homes i 2 dones). De les 16 persones inactives 9 estaven jubilades, 6 estaven estudiant i 1 estava classificada com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa classificada com a «altres activitats de serveis».
L'únic servei als particulars que hi havia el 2009 era un electricista.
L'any 2000 a Montoillot hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Montoillot a l'INSEE.
* Évolution et structure de la population Fitxa amb el detall de dades de Montoillot a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Morskoi

«Morskoi» té aquests significats:
* Morskoi (Krasnodar), població del krai de Krasnodar, a Rússia
* Morskoi (Primórie), població del krai de Primórie, a Rússia
# Torre (Peramea)

La Torre és una obra de Baix Pallars (Pallars Sobirà) inclosa a l'Inventari del Patrimoni Arquitectònic de Catalunya.

## Descripció

Edifici de planta rectangular, situada a l'extrem meridional del recinte de Peramea, entre les dues portes d'accés d'aquest, de les que neixen els dos carrers que ascendeixen fins al nucli superior format per l'església i el Pui de les Forques.
La seva estructura ha estat molt modificada per poder utilitzar-la com a habitatge. Així i tot, per la seva alçada, sobresurt de les cases circumdants (planta i tres pisos). Actualment els murs externs són coberts per una capa de calç.

## Referències

* 1 2 «Torre». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 març 2019].
# Fernando Vega Torres

Fernando Vega Torres (Arahal, 3 de juliol de 1984) és un exfutbolista andalús, que ocupava la posició de defensa. Ha estat internacional espanyol en categories inferiors.
Sorgeix del planter del Sevilla FC. Després de 69 partits amb el filial sevillista, la temporada 2005/06 recala a la Lorca Deportiva, de Segona Divisió, i a l'any següent, fa el salt a la primera divisió, de la mà de l'altre equip sevillà, el Reial Betis.

## Enllaços externs

* Fitxa del jugador
# Múscul llis

El múscul llis, també conegut com a visceral o involuntari, es compon de cèl·lules en forma de fus. Manquen d'estries transversals encara que mostren lleugerament estries longitudinals. L'estímul per la contracció dels músculs llisos es fa mitjançant el sistema nerviós vegetatiu autònom. El múscul llis es troba als aparells reproductor i excretor, en els vasos sanguinis, en la pell i en òrgans interns.
Hi ha músculs llisos unitaris, que es contrauen ràpidament (no es desencadena inervació), i músculs llisos multiunitaris, en els quals les contraccions depenen de l'estimulació nerviosa. Exemples de músculs llisos unitaris són els de l'úter, urèter, aparell gastrointestinal, etc.; i els músculs llisos multiunitaris són els que es troben a l'iris, membrana nictitant de l'ull, tràquea, etc.
El múscul llis té a més, com en el múscul estriat, les proteïnes actina i miosina. El múscul llis no conté la proteïna troponina; en lloc de calmodulina (que té el paper regulador en el múscul llis), la caldesmona i la calponina són proteïnes significatives expressades dins els músculs llisos.
Aquest tipus de múscul forma la porció contràctil de la paret de diversos òrgans com són el tub digestiu i vasos sanguinis que requereixen una contracció lenta.

## Funció

El múscul llis té per funció ajudar al transport de diverses substàncies dins l'organisme com:
* la sang per part dels músculs llisos dels vasos sanguinis,
* l'aire pel múscul llis dels bronquis,
* de nutrients pel múscul llis del tub digestiu
* de l'orina pel múscul llis dels ronyons, de la vesícula.

## Fonament físics de la contracció del múscul llis

El múscul llis no té la disposició estriada dels filaments d'actina i miosina que es veu en el múscul esquelètic. Les fibres contenen grans quantitats de filaments d'actina que es troben units en el que s'anomena cossos densos. Alguns d'aquests cossos estan units a la membrana cel·lular i entre ells per ponts intracel·lulars de proteïnes. La majoria dels filaments de miosina tenen el que s'anomena ponts creuats amb polaritat lateral, de forma que els ponts d'un costat giren cap a una direcció i els de l'altre ho fan en direcció oposada.
# Cap Blanc (Mauritània)

El cap Blanc, localment anomenat cap de Nouadhibou (àrab: رأس نواذيبو, Raʾs Nuāḏībū; francès: Cap Blanc), és un cap de la costa atlàntica de Mauritània i el Sàhara Occidental; d'aquest darrer territori en marca l'extrem sud. Es troba a l'extrem meridional de la península del Cap Blanc.
El nom li fou donat el 1441 a causa d'uns puigs rocosos blancs vistos per un navegant portuguès la identitat del qual és objecte de discussió, ja que segons les fonts podria ser Nuno Tristão, Gonçalo de Sintra i Dinis Dias (junts), o bé Antão Gonçalves.

## Referències

* ↑ Sánchez Espejo, Carlos. El patronato en Venezuela (en castellà). 2a ed.. Ediciones Edime, 1955, p. 77.
# East Peoria

East Peoria és una ciutat dels Estats Units a l'estat d'Illinois. Segons el cens del 2000 tenia 22.638 habitants.

## Demografia

Segons el cens del 2000, East Peoria tenia 22.638 habitants, 9.478 habitatges, i 6.397 famílies. La densitat de població era de 464,7 habitants/km².
Dels 9.478 habitatges en un 28,1% hi vivien nens de menys de 18 anys, en un 54,7% hi vivien parelles casades, en un 9,2% dones solteres, i en un 32,5% no eren unitats familiars. En el 28,2% dels habitatges hi vivien persones soles el 12,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,35 i el nombre mitjà de persones que vivien en cada família era de 2,87.
Per edats la població es repartia de la següent manera: un 22,4% tenia menys de 18 anys, un 7,8% entre 18 i 24, un 28% entre 25 i 44, un 24,6% de 45 a 60 i un 17,3% 65 anys o més.
L'edat mediana era de 40 anys. Per cada 100 dones de 18 o més anys hi havia 90,3 homes.
La renda mediana per habitatge era de 41.538 $ i la renda mediana per família de 51.836 $. Els homes tenien una renda mediana de 39.549 $ mentre que les dones 24.570 $. La renda per capita de la població era de 20.147 $. Aproximadament el 4,9% de les famílies i el 7,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- East Peoria». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- East Peoria». American Fact Finder. Oficina del Cens dels Estats Units, 12-01-2010.
# East Riffa SCC

L'East Riffa SCC (àrab: نادي الرفاع الشرقي, Nādī ar-Rifāʿ ax-Xarqī, Club d'ar-Rifà Oriental) és un club de Bahrain de futbol de la ciutat de Riffa.

## Palmarès

* Lliga de Bahrain de futbol:
       1994
* Copa del Rei de Bahrain de futbol:
       1999, 2000, 2014
* Copa Federació de Bahrain:
       2019
* Supercopa de Bahrain de futbol:
       2014
* Segona Divisió:
       2014

## Referències

* ↑ «Bahrain - List of Champions». RSSSF.
* 1 2 3 «Bahrain - List of Cup Winners». RSSSF.

## Enllaços externs

* Web oficial Arxivat 2021-03-07 a Wayback Machine.